بەپاو تازەتەرین ڕاپەرسی کە تورکېانە جەبارەو کاندیدەکاو سەرۊک کۊماری و پارتەکاوە کریان پۍ ورچنېاکا، کەمال کڵېچدار ئۊغلو جە خولی یوەمەنە بۊنە بەسەرۊك کۊمارو دەنگو ھەدەپەیچ یەکلایکەرەوەبۊ.
بەپاو ڕاپەرسیێۋە دەزگاو ئۊ ئاڕسی تورکی کە جە ١١ و ئاداری پۍ ١٥ و ئاداری ئەنجام دان ڕێژەو ١.٥٣% کەسۍ دەنگشا دان بە کەمال کڵېچدار ئۊغلۊی کاندیدو شش لایەنەکەو ئۊپۊزسېۊنی دەنگو یوۋەمو ڕاپەرسیەکەیش بە دەس ئارڎەن. جە ۋەران ۋەرەنە ڕەجەب تەیب ئەردۊغان ڕێژەو ٣.٤٢% دەنگەکاش بەدەس ئاورڎەن و بە جېاوازیۍ فرە ئېنا شۊنەو دژبەرەکەیشۊ.
قەرارا ١٤ و ئایاری ورچنیاو سەرۊکایەتی کۊماری و کورسیەکا پەرلەمانی ئەنجام بڎریۊ، چەمەڕا کریۊ ئەردۊغان و حېزبەکەش دەسەڵاڎ داری تورکېای جە دەس بڎا کە پۍ ماۋەو ٢٠ ساڵان دەسەڵاڎ دارو یوۋەمو تورکېاېن.
ھ.ش
